ບັນຫາສິດທິມະນຸດ ໃນຈີນ ຈະເປັນຫົວຂໍ້ ປຶກສາຫາລື ໃນການຢ້ຽມຢາມ ສຫລ ຂອງທ່ານ ສີ
ສະຫະລັດ ກ່າວ​ວ່າ ການ​ລະ​ເມີ​ດສິດທິ​ມະ​ນຸດ ​ທີ່​ສະໜັບສະໜູ​ນ ​​ໂດຍ​ລັດຖະບານ​ຈີນ ​ແມ່ນ​ໄດ້​ຊຸດ​ໂຊມ​ລົງ​ກວ່າ​ເກົ່າ ພາຍ​ໃຕ້​ການ​ປົກ​ຄອງ​ ຂອງ​ປະທານ​ປະ​ເທດ ສີ.
ປະຫວັດດ້ານສິດທິມະນຸດຂອງ ຈີນ ຈະເປັນບັນຫາໜຶ່ງທີ່ສຳຄັນ ສຳລັບການເຈລະຈາ ໃນກອງປະຊຸມລະຫວ່າງສະຫະລັດແລະປະທານ ປະເທດຂອງ ຈີນ ໃນອາທິດນີ້ ທີ່ນະຄອນຫຼວງ ວໍຊິງຕັນ ກ່ອນການເດີນທາງຢ້ຽມຢາມນະຄອນ ຫຼວງ ວໍຊິງຕັນ ຂອງປະທານປະເທດ ທ່ານ ສີ ຈິ່ນຜິນ, ທີ່ປຶກສາດ້ານຄວາມໝັ້ນຄົງແຫ່ງຊາດ ຂອງ ສະຫະລັດ ທ່ານນາງ ຊູຊານ ໄຣສ ໄດ້ຮຽກຮ້ອງໃຫ້ມີການປ່ອຍໂຕ ຜູ້ຄັດຄ້ານທາງດ້ານ ການເມືອງທີ່ໄດ້ຖືກຈັບເຂົ້າຄຸກໃນ ຈີນ, ໃນຂະນະທີ່ບັນດານັກເຄື່ອນໄຫວຄົນອື່ນໆ ໄດ້ ຮຽກຮ້ອງໃຫ້ເອົາມາດຕະການທີ່ເຂັ້ມງວດກວ່າເກົ່າຂອງ ສະຫະລັດ ຕໍ່ປັກກິ່ງ ຜູ້ສື່ຂ່າວ Zlatica Hoke ມີລາຍງານເຊິ່ງ ພຸດທະສອນ ຈະນຳເອົາລາຍລະອຽດມາສະເໜີທ່ານ ທ່ານນາງ ຊູຊານ ໂຣສ ໄດ້ທຳການຢ້ຽມຢາມ ຈີນ ຢ່າງເປັນທາງການ 3 ຄັ້ງມາແລ້ວ ທ່ານນາງ ໄດ້ກ່າວຕໍ່ບັນດາຜູ້ຟັງໃນນະຄອນຫຼວງ ວໍຊິງຕັນ ໃນວັນຈັນທີ່ຜ່ານມານີ້ວ່າ ທ່ານໄດ້ຍົກເອົາບັນຫາສິດທິມະນຸດ ຂຶ້ນມາໂອ້ລົມກັນ ໃນທຸກໆຄັ້ງທີ່ທ່ານນາງໄປຢ້ຽມຢາມປະເທດດັ່ງກ່າວນັ້ນ ທ່ານນາງ Susan Rice ກ່າວວ່າ ບັນດາກຸ່ມປົກປ້ອງສິດທິມະນຸຂອງ ສະຫະລັດ ແລະ ບັນດານັກການເມືອງກ່າວວ່າ ການລະເມີດສິດທິມະນຸດທີ່ສະໜັບສະໜູນໂດຍລັດຖະບານຂອງ ຈີນ ແມ່ນໄດ້ຊຸດໂຊມລົງກວ່າເກົ່າ ພາຍໃຕ້ການປົກຄອງຂອງປະທານປະເທດ ສີ ທ່ານ ຄຣິສໂຕເຟ ສມິທ໌ ຈາກພັກ ຣີພັບບລີກັນ ກ່າວວ່າ ບັນດາຜູ້ໃຫ້ການສະໜັບສະໜູນ ໄດ້ຖືກເຊື້ອເຊີນໃຫ້ໄປຢືນຢັນໃນການຮັບຟັງຄຳໃຫ້ການຂອງລັດຖະສະພາ ສະຫະລັດ ກ່ຽວກັບການຕຳໜິ ປະເທດຕາເວັນຕົກ ສຳລັບການປະເຊີນໜ້າກັບ ຈີນ ທ່ານນາງ ຢາງ ຈ້ຽນຫຼີ ຜູ້ສະໜັບສະໜູນຕໍ່ຕ້ານ ຈີນ ຈາກອົງການ Initiatives for China ໄດ້ກ່າວວ່າ ຫຼາຍຄົນໄດ້ຮຽກຮ້ອງໃຫ້ກົດໝາຍ ສະຫະລັດ ເຊື່ອມໂຍງກັບປະຫວັດດ້ານສິດທິມະນຸດຂອງ ຈີນ ພ້ອມກັບຄວາມສາມາດຂອງພວກເຂົາໃນການເຮັດທຸລະກິດກັບ ສະຫະລັດ ບັນດານັກເຄື່ອນໄຫວຍັງໄດ້ຍົກຄຳຖາມກ່ຽວກັບການມີສິດທິຕາມກົດໝາຍຂອງລັດຖະບານ ຈີນ ໃນປະຈຸບັນ, ເຊິ່ງພວກເຂົາເຈົ້າກ່າວວ່າ ໃນບໍ່ໄດ້ເປັນຕົວແທນໃຫ້ກັບຄວາມປາຖະໜາຂອງປະຊາຊົນສ່ວນໃຫຍ່ອີກຕໍ່ໄປແລ້ວ ທ່ານ ສາວ ຈ້ຽງ ຈາກ China Digital Times ກ່າວວ່າ ໃນການກ່າວກ່ອນການຢ້ຽມຢາມ ສະຫະລັດ ຂອງປະທານປະເທດ ສີ, ລັດຖະມົນຕີການຕ່າງປະເທດຂອງ ຈີນ ໄດ້ກ່າວວ່າ: ຈີນ ໄດ້ປະຕິເສດຕໍ່ຄຳວິຈານກ່ຽວກັບປະຫວັດດ້ານສິດທິມະນຸດຂອງພວກເຂົາເຈົ້າຢ່າງເປັນປົກກະຕິ, ໂດຍເອີ້ນວ່າມັນເປັນການແຊກແຊງ ໃນກິດຈະການພາຍໃນຂອງພວກເຂົາເຈົ້າ